AQ ควัก 45 ล้าน เข้าถือ “ทรานฟินส์เมชั่นนอล-พิโก โซลูชั่นส์ฯ” ลุยสินเชื่อ-ไอที
AQ ควัก 45 ล้าน เข้าถือ “ทรานฟินส์เมชั่นนอล-พิโก โซลูชั่นส์ เชียงใหม่ ลุยธุรกิจสินเชื่อส่วนบุคคลและเพื่อการพาณิชย์ พร้อมแตกไลน์ธุรกิจพัฒนาซอฟต์แวร์ 
AQ ควัก 45 ล้าน เข้าถือ “ทรานฟินส์เมชั่นนอล-พิโก โซลูชั่นส์ฯ"ลุยธุรกิจสินเชื่อ-แตกไลน์ธุรกิจไอที
25 เม.ย. 2566

บริษัท เอคิว เอสเตท จำกัด (มหาชน) หรือ AQ เปิดเผยว่า ตามที่ที่ประชุมคณะกรรมการบริหารเมื่อวันที่ 24 เมษายน 2566 บริษัท ได้พิจารณาอนุมัติมอบหมายให้ประธานเจ้าหน้าที่บริหารดำเนินการได้มา ซึ่งบริษัท ทรานฟินส์เมชั่นนอล จำกัด (“TFM”) และ บริษัท พิโก โซลูชั่นส์ เชียงใหม่ จำกัด (“PSCM”) ซึ่งถือเป็นบริษัทย่อยของบริษัทย่อยของบริษัทฯ
โดยได้กำหนดราคาซื้อขายต้องไม่สูงกว่ามูลค่าการประเมินโดยที่ปรึกษาทางการเงินของบริษัทฯ ณ วันที่ทำรายการปัจจุบันทางผู้ได้รับมอบอำนาจได้ดำเนินการเข้าทำสัญญาซื้อขายหุ้นของ TFM และ PSCM จากบริษัท พัฒนาสินทรัพย์ภูมิภาค จำกัด
สำหรับมูลค่าของการลงทุนในกิจการดังกล่าวตามสัญญาซื้อขายหุ้นสามัญ รวมเป็นเงินทั้งสิ้น 45 ล้านบาท โดย TFM มูลค่าการซื้อขายคิดเป็น 30 ล้านบาท หุ้นละ 285.7115646518 บาท คิดเป็นสัดส่วน 70% ของทุนชําระแล้ว
ส่วน PSCM มีมูลค่าการซื้อขายคิดเป็น 15 ล้านบาท เป็นหุ้นสามัญรวมทั้งสิ้น 41,000 หุ้น คิดเป็น 82% ของทุนชําระแล้ว 29,999,428.58 บาท ราคาหุ้นละ 365.8536585366 บาท
ทั้งนี้การซื้อขายหุ้น TFM และ PSCM ดังกล่าวได้ชําระราคาแก่ผู้ขาย คือ บริษัท พัฒนาสินทรัพย์ภูมิภาค จํากัด ครบถ้วนเมื่อวันที่ 24 เมษายน 2566 ไปเรียบร้อยแล้ว
อนึ่งบริษัท พิโก โซลูชั่นส์ เชียงใหม่ จำกัด (“PSCM”) ประกอบธุรกิจให้สินเชื่อทางการเงิน ทั้งชนิดส่วนบุคคลและเพื่อการพาณิชย์ ด้านบริษัท พิโกโซลูชั่นส์ เชียงใหม่ จำกัด (“PSCM”) ประกอบธุรกิจพัฒนาซอฟต์แวร์โปรแกรมคอมพิวเตอร์ และระบบสารสนเทศอื่นๆ